|  |
| --- |
| D:\My Pictures\ICT Logo\mu_jpg.jpg**คู่มือ****การคัดแยกขยะ** **คณะเทคโนโลยีสารสนเทศและการสื่อสาร(ICT) มหาวิทยาลัยมหิดล** |
| **งานวิศวกรรมและกายภาพ** | **ฉบับปรับปรุง ปี 2565** |

**คำนำ**

คณะเทคโนโลยีสารสนเทศและการสื่อสาร มหาวิทยาลัยมหิดล ได้คำนึงถึงความสำคัญในการบริหารจัดการขยะมูลฝอยและของเสียภายในส่วนงาน เพื่อเป็นประโยชน์ต่อบุคลากร นักศึกษา อาจารย์ เจ้าหน้าที่ และผู้เข้ามาใช้บริการต่างๆในคณะฯ จึงได้นำเอามาตรการและแนวทางปฏิบัติ รวมทั้งประกาศต่างๆ ของมหาวิทยาลัย และ แนวทางปฎิบัติของมหาวิทยาลัยมหิดล งานวิศวกรรมและกายภาพ หน่วยอาคารภูมิทัศน์ ซึ่งมีหน้าที่หลักในการดำเนินงานจึงได้จัดทำเป็นคู่มือ ของปีงบประมาณ พ.ศ.2565 เพื่อรวบรวมข้อมูลและนำมาปรับปรุงการปฎิบัติงานอย่างต่อเนื่อง

ข้อมูลขยะมูลฝอยและของเสีย การวิเคราะห์หาสาเหตุ และการแก้ใขอย่างต่อเนื่อง และการสร้างจิตสำนึก ปลูกฝังให้เจ้าหน้าที่ บุคคลากร นักศึกษา ให้ตระหนักรู้ถึงการดำเนินกิจกรรมต่างๆของต่อไป

**จัดทำโดย**

**งานวิศวกรรมและกายภาพ**

**หน่วยอาคารภูมิทัศน์**

**หลักการและเหตุผล**

 คณะ ICT ได้จัดทำโครงการคัดแยกขยะ เพื่อตอบสนองนโยบายด้าน UI Green ได้ดำเนินการปรับปรุง พัฒนาและแก้ไขปัญหา เพื่อเป็นแนวทางในการแก้ไขกำหนดมาตรการและแนวทางในการปฏิบัติอีกทั้งยังทำป้ายประชาสัมพันธ์เพื่อรณรงค์การทิ้งขยะให้ถูกประเภทและให้เกิดประสิทธิภาพในโครงการและเกิดประสิทธิผลในการ Recycle มากยิ่งขึ้น ด้วยเหตุผลนี้จึงรณรงค์ให้ ช่วยกันปลูกจิตสำนึกในการทิ้งขยะ และเพื่อไม่สร้างภาระให้แก่สังคม

**วัตถุประสงค์**

1. เพื่อเป็นการคัดแยกแยกขยะแต่ละประเภท ให้มีประสิทธิภาพและเกิดประสิทธิผลมากยิ่งขึ้น
2. เพื่อสร้างการมีส่วนร่วมของนักศึกษาและบุคลากรในการรณรงค์ การทิ้งให้ถูกถังถูกประเภท
3. เพื่อจัดเก็บ รวบรวม วิเคราะห์ และนำเสนอข้อมูลแก่ผู้ที่รับผิดชอบและผู้บริหาร เพื่อดำเนินการอย่างต่อเนื่อง
4. เพื่อเป็นเผยแพร่องค์ความรู้ผ่านช่องทางประชาสัมพันธ์

**ขอบเขต**

 1. มาตรการจัดการขยะที่เกิดจากกิจกรรมต่างๆ ของคณะICT

 2. พื้นที่ภายในอาคารและภายนอกอาคารคณะ ICT

**คำจำกัดความ**

**ขยะ หมายถึง** เศษอาหาร วัสดุและสิ่งเหลือใช้ที่เกิดขึ้นภายในองค์กร

**ขยะทั่วไป หมายถึง** ขยะที่ไม่ต้องการนำกลับมาใช้ประโยชน์อีก เช่น เศษอาหาร ถุงพลาสติก ฯลฯ

**ขยะรีไซเคิล หมายถึง** วัสดุและสิ่งเหลือใช้ที่สามารถนำมาใช้ประโยชน์ หรือแปรรูปได้อีก เช่น กระดาษ ภาชนะ พลาสติก กระป๋อง ขวดแก้ว ฯลฯ

**ขยะอันตราย หมายถึง** ขยะ/สิ่งเหลือใช้ที่สามารถก่ออันตรายต่อสุขภาพ และส่งผลกระทบต่อสิ่งแวดล้อม เช่น ถ่านไฟฉาย แบตเตอรี่ หลอดไฟ ชิ้นส่วนอิเล็กทรอนิกส์ เศษตะกั่ว ยา ผงหมึก ฯลฯ

**การปฏิบัติและการดำเนินการ**

1. จัดให้มีถังขยะรองรับขยะประเภทต่างๆ ให้เพียงพอ และวางไว้ในจุดที่เหมาะสม

2. จัดเก็บขยะตามจุดต่างๆ ไปไว้ที่จุดรวมขยะ เพื่อรอหน่วยรถเก็บขยะมาดำเนินการ หรือ รอ จำหน่าย

3. ดูแลการปฏิบัติงานของพนักงานแม่บ้านเป็นระยะๆ ตามความเหมาะสม

4. ประชาสัมพันธ์มาตรการ และการจัดการขยะแก่บุคลากรให้ทราบอย่างทั่วถึง

5. การเก็บข้อมูลขยะมูลฝอยและของเสีย การวิเคราะห์หาสาเหตุ และการแก้ไขอย่างต่อเนื่อง

|  |  |  |  |
| --- | --- | --- | --- |
| **แผนผัง Flow chart** | **การดำเนินการ** | **การประสานงาน** | **เอกสารที่เกี่ยวข้อง** |
| การบริหารจัดการขยะ |  |  | **1.รายงานการคัดแยก****2.รายงานเชิงนิเวศ****3.รายงานยอดการขาย** |
| พนักงาน(ทำความสะอาด) | **เก็บขยะจากถังประจำชั้น1-4และพื้นที่ส่วนกลาง โซน A,B ของพนักงาน** | **พนักงาน(ทำควาสะอาด)** |
|  แยกประเภท | **แยกประเภทขยะ****ขยะทั่วไป****ขยะรีไซเคิล****ขยะมีพิษ****ขยะที่ทิ้งผิดถัง** | **พนักงาน(ทำควาสะอาด)** |
| **พิษ****ไซเคิล****ทั่วไป**ชั่งน้ำหนัก/วัน | **ชั่งน้ำหนักก่อนส่งต่อ** | **พนักงาน(ทำควาสะอาด)** |
| **coshem****ธนาคารขยะ****ส่วนกลาง** | **หน่วยงานอาคารสถานที่ทำการติดต่อประสานงานภายใน** | **มหาวิทยาลัย(กองกายภาพและสิ่งแวดล้อม)** |
| สรุปรายงานผล/เดือน | **หน่วยงานอาคารสถานที่ทำการสรุปสถิติการคัดแยกขยะของแต่ละประเภทรวมถึงสถิติการทิ้งขยะผิดถัง** | **พนักงาน(ทำควาสะอาด)** |
| ตอบเชิงนิเวศ/เดือน | **หน่วยงานอาคารสถานที่ตอบข้อมูลมหาวิทยาลัยเชิงนิเวศ** | **มหาวิทยาลัย(กองกายภาพและสิ่งแวดล้อม** |

**แนวคิด MU3R**

 ทุกท่านนั้นสามารถมีส่วนร่วมในการช่วยลดปริมาณการทิ้งขยะลงได้ โดยที่เริ่มจากคนในครอบครัวและชุมชนที่ทำงานให้ช่วยกันคัดแยกขยะเพื่อที่จะทำให้เกิดสภาพแวดล้อมที่ดี อีกทั้งยังทำให้โลกเรานั้นไม่อ่อนแอลงไปทุกวัน โดยสามารถทำได้ดังต่อไปนี้

**ลดการใช้ (Reduce)**



1. ลดการนำขยะเข้าบ้าน ไม่ว่าจะเป็นถุงพลาสติก ถุงกระดาษ กระดาษห่อ โฟม หรือหนังสือพิมพ์
2. ใช้ผลิตภัณฑ์ชนิดเติม เช่น น้ำยาล้างจาน น้ำยาปรับผ้านุ่ม สบู่เหลว น้ำยารีดผ้า น้ำยาทำความสะอาด
3. ลดปริมาณขยะมูลฝอยอันตรายภายในบ้าน หลีกเลี่ยงการใช้สารเคมีภายในบ้าน เช่น ยากำจัดแมลงหรือน้ำยาทำความสะอาดต่างๆ ควรจะหันไปใช้วิธีการทางธรรมชาติ อาทิเช่น ใช้เปลือกส้มแห้งนำมาเผาไล่ยุง หรือ ใช้ผลมะนาวเพื่อดับกลิ่นภายในห้องน้ำ
4. พยายามหลีกเลี่ยงการใช้โฟมและพลาสติกซึ่งกำจัดยาก โดยใช้ถุงพลาสติกซึ่งกำจัดยาก โดยใช้ถุงผ้าหรือตะกร้าในการจับจ่ายซื้อของ

 **ใช้ซ้ำ (Reuse)**

 ****

1. นำสิ่งของที่ใช้แล้วกลับมาใช้ใหม่ เช่นถุงพลาสติกที่ไม่เปรอะก็ให้เก็บรวมรวมเป็นถุงขยะภายในบ้าน
2. นำสิ่งของมาดัดแปลงให้ใช้ประโยชน์ได้อีก เช่น การนำยางรถยนต์มาทำเก้าอี้ การนำขวดพลาสติกก็สามารถนำมาดัดแปลงเป็นที่ใส่ของ แจกัน การนำเศษผ้า มาทำเปลนอนหรือการนำถ่านที่ใช้แล้วนำมาวัดค่าสามารถนำถ่านที่ใช้ไม่หมดนำกลับมาใช้ใหม่ได้ เป็นต้น
3. ใช้กระดาษทั้งสองหน้า หรือ ใช้ถ่านหรือแบตเตอรี่ ที่ สามารถ ชาร์จ ได้

**การรีไซเคิล( Recyle)**

เป็นการนำวัสดุที่สามารถนำมาใช้ใหม่ได้ เช่น กระดาษ แก้ว พลาสติก เหล็ก อะลูมิเนียม มาแปรรูป โดยกรรมวิธีต่างๆ นอกจากจะเป็นการลดปริมาณขยะมูลฝอยแล้ว ยังเป็นการลดใช้พลังงานและลดมลพิษที่เกิดกับสิ่งแวดล้อม ซึ่งเราสามารถทำได้โดย

1. คัดแยกรีไซเคิลแต่ละประเภท ได้แก่ ขวดแก้ว กระดาษ ลังกระดาษ พลาสติก แก้วพลาสติก ขวดพลาสติก โลหะ/อโลหะ
2. นำไปขาย/บริจาค/เข้าธนาคารขยะรีไซเคิลของมหาวิทยาลัย
3. นำฝาอลูมิเนียมไปบริจาคให้กับมูลนิธิขาเทียม
4. ขยะเหล่านี้ก็จะนำเข้าสู่กระบวนการรีไซเคิล

**ข้อมูลการจัดการกากของเสียคณะ ICT** การบริหารจัดการขยะ เป็นการรวบรวมข้อมูลขยะทั้งหมดของคณะฯ ผ่านระบบ MU ECODATA อาทิเช่น ขยะอินทรีย์ ขยะอนินทรีย์ ขยะรีไซเคิล และขยะพิษ เป็นการนำข้อมูล 2563 – 2565 มา เก็บเป็นสถิติข้อมูลในการบริหารจัดการ

|  |
| --- |
|  |
|   | **น้ำหนักรวมของขยะทั้งหมด** |
| **ปีงบประมาณ 2563** |  13,062.00 Kg |
| **ปีงบประมาณ 2564** | 9,000.10 Kg |
| **ปีงบประมาณ 2565** | 9,185.00 Kg |